| Στίβος στους Θερινούς ΟλυμπιακούςΑγώνες 2020 |
| --- |
| Δρόμοι |
| 100 μέτρα |   | άνδρες |   | γυναίκες |
| 200 μέτρα |  | άνδρες |  | γυναίκες |
| 400 μέτρα |  | άνδρες |  | γυναίκες |
| 800 μέτρα |  | άνδρες |  | γυναίκες |
| 1500 μέτρα |  | άνδρες |  | γυναίκες |
| 5000 μέτρα |  | άνδρες |  | γυναίκες |
| 10,000 μέτρα |  | άνδρες |  | γυναίκες |
| 100 μ. εμπόδια |  |  |  | γυναίκες |
| 110 μ. εμπόδια |  | άνδρες |  |  |
| 400 μ. εμπόδια |  | άνδρες |  | γυναίκες |
| 3000 μ. στιπλ |  | άνδρες |  | γυναίκες |
| 4×100 μ σκυτ. |  | άνδρες |  | γυναίκες |
| 4×400 μ σκυτ. |  | άνδρες |  | γυναίκες |  |
|  | μικτό |  |
| Μαραθώνιος |  | άνδρες |  | γυναίκες |
| 20 χλμ βάδην |  | άνδρες |  | γυναίκες |
| 50 χλμ βάδην |  | άνδρες |  |  |
| Άλματα και ρίψεις |
| Άλμα εις ύψος |  | άνδρες |  | γυναίκες |
| Άλμα επί κοντώ |  | άνδρες |  | γυναίκες |
| Άλμα εις μήκος |  | άνδρες |  | γυναίκες |
| Άλμα εις τριπλούν |  | άνδρες |  | γυναίκες |
| Σφαιροβολία |  | άνδρες |  | γυναίκες |
| Δισκοβολία |  | άνδρες |  | γυναίκες |
| Σφυροβολία |  | άνδρες |  | γυναίκες |
| Ακοντισμός |  | άνδρες |  | γυναίκες |
| Σύνθετα |
| Έπταθλο |  |  |  | γυναίκες |
| Δέκαθλο |  | άνδρες |  |  |
| Αυτό το πλαίσιο: π • σ • ε
 |

Τα 50 χιλιόμετρα βάδην, ανδρών στους Θερινούς Ολυμπιακούς Αγώνες 2020 έχουν προγραμματιστεί να πραγματοποιηθούν στις 6 Αυγούστου 2021, στο Πάρκο Οντόρι του Σαππόρο. Αναμένεται να αγωνιστούν περίπου 60 αθλητές, από 30 διαφορετικά έθνη. Ο ακριβής αριθμός θα εξαρτηθεί από το πόσες εθνικές επιτροπές θα επιλέξουν να χρησιμοποιήσουν τον κανόνα της καθολικότητας. Αυτή θα είναι η 20η εμφάνιση του αγωνίσματος σε Θερινούς Ολυμπιακούς και αναμένεται να είναι και η τελευταία, καθώς επρόκειτο να αντικατασταθεί από κάποιο μικτό ομαδικό αγώνισμα, στα πλαίσια του κινήματος των Αγώνων υπέρ της ισότητας των φύλων. Αυτή την στιγμή είναι το μόνο αγώνισμα στον Στίβο, για το οποίο δεν διοργανώνεται το αντίστοιχο γυναικείο.

Ολυμπιακή Πρόκριση
------------------

Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλητές σε αυτό το αγώνισμα. Ο χρόνος που έπρεπε να πιάσουν οι αθλητές για να κερδίσουν μια θέση στους Αγώνες ήταν 3:50:00. Το όριο καθορίστηκε από την World Athletics. Αθλητές που δεν έπιασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτοί που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 60 συμμετεχόντων.

Η περίοδος πρόκρισης ήταν αρχικά από την 1η Ιανουαρίου 2019 έως τις 31 Μαΐου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 31 Μαΐου 2021. Μέσα σ' αυτήν την περίοδο καθορίστηκε και η παγκόσμια κατάταξη, με βάση τις επιδόσεις των αθλητών σε επίσημες διοργανώσεις. Τοπικά και Ηπειρωτικά Πρωταθλήματα λαμβάνονταν υπ' όψη, ακόμη και αν διεξάγονταν εκτός της περιόδου πρόκρισης.

Οι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλητές που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από άνδρες σε κανένα αγώνισμα του στίβου. Οι ΕΟΕ μπορούν να δηλώσουν τους αθλητές στο αγώνισμα οποιαδήποτε στιγμή.

Μορφή Αγωνίσματος
-----------------

Το αγώνισμα διεξάγεται σε μία ημέρα και αποτελείται από μια κούρσα 50 χιλιομέτρων σε ανοικτό δρόμο. Η διαφορά του με το τρέξιμο είναι ότι ένα πόδι του αθλητή πρέπει να βρίσκεται συνεχώς σε επαφή με το έδαφος. Το προπορευόμενο πόδι πρέπει να βρίσκεται τεντωμένο σε ευθεία από το σημείο επαφής και πρέπει να παραμείνει έτσι μέχρι το υπόλοιπο σώμα να το προσπεράσει. Εάν ο αθλητής παραβιάσει αυτόν τον κανόνα παραπάνω από 3 φορές, αποβάλλεται.

Ρεκόρ
-----

Πριν τους Αγώνες υπήρχαν τα εξής ρεκόρ:

|  |  |  |  |  |
| --- | --- | --- | --- | --- |
| **Παγκόσμιο Ρεκόρ** |  Γιοάν Ντινίζ (FRA) | **3:32:33** | Ζυρίχη, Ελβετία | 15 Αυγούστου 2014 |
| **Ολυμπιακό Ρεκόρ** |  Τζάρεντ Τάλεντ (AUS) | **3:36:53** | Λονδίνο, Ηνωμένο Βασίλειο | 11 Αυγούστου 2012 |

|  |  |  |  |  |
| --- | --- | --- | --- | --- |
| **Φετινή Καλύτερη Επίδοση** |  Σατόσι Μαρούο (JPN) | **3:38:42** | Γουατζίμα, Ιαπωνία | 11 Απριλίου 2021 |

| Περιοχή | Χρόνος | Αθλητής | Χώρα |
| --- | --- | --- | --- |
| Αφρική | **3:54:12** | Μαρκ Μάντελ |  Νότια Αφρική |
| Ασία | **3:36:06** | Γιου Τσαοχόνγκ |  Κίνα |
| Ευρώπη | **3:32:33** ΠΡ | Γιοάν Ντινίζ |  Γαλλία |
| Βόρεια, Κεντρική Αμερική και Καραϊβική | **3:41:09** | Έρικ Μπαρόντο |  Γουατεμάλα |
| Ωκεανία | **3:35:47** | Νάθαν Ντικς |  Αυστραλία |
| Νότια Αμερική | **3:42:57** | Άντρς Τσότσο |  Ισημερινός |

Πρόγραμμα
---------

Όλες οι ώρες είναι στην Τοπική ώρα Ιαπωνίας ( UTC + 9 )

Το αγώνισμα θα πραγματοποιηθεί την παρακάτω μέρα και ώρα:

| Ημερομηνία | Ώρα | Γύρος |
| --- | --- | --- |
| Παρασκευή, 6 Αυγούστου 2021 | **5:30** | **Τελικός** |

Παραπομπές
----------

1. ↑  «Athletics Competition Schedule». Tokyo 2020. Αρχειοθετήθηκε από το πρωτότυπο στις 9 Ιουλίου 2021. Ανακτήθηκε στις 22 Ιουνίου 2021.